《题兰墀二嫂如舟室》
清代·那逊兰保

如舟小屋远尘喧，别是人间一洞天。红艳花光轻泄露，绿连槐洞淡浮烟。

闲眠小榻疑停桨，醉倚虚窗当叩舷。爱此数椽随意构，息肩容膝乐悠然。

作者简介：那逊兰保，博尔济吉特氏，字莲友，蒙古旗人，自署喀尔喀部落女史。宗室副都御史恒恩室，祭酒盛昱母。有《芸香馆遗诗》。